“สุธิดา มงคลสุธี” ซีอีโอ SYNEX คว้า “บุคคลตัวอย่างแห่งปี 2021”
“สุธิดา มงคลสุธี” ซีอีโอ SYNEX ได้รับคัดเลือกเป็น “บุคคลตัวอย่างแห่งปี 2021” ในภาคธุรกิจเทคโนโลยีสารสนเทศและการสื่อสาร จากมูลนิธิสภาวิทยาศาสตร์และเทคโนโลยีแห่งประเทศไทย
13 ธ.ค. 2564

นางสาวสุธิดา มงคลสุธี ประธานเจ้าหน้าที่บริหาร บริษัท ซินเน็ค (ประเทศไทย) จำกัด (มหาชน) หรือ SYNEX ได้รับคัดเลือกเป็น “บุคคลตัวอย่างแห่งปี 2021” ภาคธุรกิจเทคโนโลยีสารสนเทศและการสื่อสาร จากมูลนิธิสภาวิทยาศาสตร์และเทคโนโลยีแห่งประเทศไทย (มสวท.) ในฐานะผู้นำองค์กรที่ขับเคลื่อนธุรกิจให้ประสบความสำเร็จและเติบโตได้อย่างยั่งยืนในทุกมิติ ทั้งการส่งมอบเทคโนโลยี และนวัตกรรมใหม่ๆ เพื่อคุณภาพชีวิตของผู้คนที่ดีขึ้น การทำประโยชน์เพื่อสังคม ควบคู่ไปกับการพัฒนาบุคลากรอย่างต่อเนื่องโดยคำนึงถึงหลักธรรมาภิบาล โดยมี ฯพณฯ นายเกษม จันทร์แก้ว องคมนตรี ให้เกียรติมอบโล่เกียรติยศในงาน “บุคคลคุณภาพแห่งปี 2021” ณ โรงแรมมิราเคิล แกรนด์ คอนเวนชั่น กรุงเทพฯ เมื่อเร็วๆ นี้